Ο πραγματικός φίλος

Σε έναν κόσμο σήμερα που η τεχνολογία σου δίνει τη δυνατότητα να επικοινωνείς μέσα από τα social media με πάρα πολύ κόσμο, ίσως κάποιοι ισχυριστούν πως δεν υπάρχουν πραγματικοί φίλοι, αλλά απλά πάρα πολλοί γνωστοί.

Όντως όμως ισχύει αυτό ή μήπως πάντοτε υπήρχαν, υπάρχουν και θα υπάρχουν κάποια άτομα που θα ξεχωρίζουν και θα συγκεντρώνουν τα χαρακτηριστικά ενός αληθινού φίλου;

Για να οδηγηθούμε σε ασφαλή συμπεράσματα μάλλον θα πρέπει να απαντήσουμε πρώτα σε ορισμένα επιμέρους ερωτήματα.

Υπάρχει κάποιος:

* που μοιράζεσαι τις σκέψεις σου, τα συναισθήματά σου, τις ανησυχίες σου, χωρίς να φοβάσαι μήπως παρεξηγηθείς γι αυτά;
* που ξέρει όλα τα ελαττώματα σου και σε κάνει να τα αντιλαμβάνεσαι ως προτερήματα;
* που ξέρει τα περισσότερα μυστικά σου και τα κρατάει διπλοσφράγιστα μέσα του;
* που χαίρεται με τη χαρά σου και στεναχωριέται με την λύπη σου;
* που γελάει με τα αστεία σου, όταν οι άλλοι δεν μπορούν να τα καταλάβουν και σε κοιτάνε με απορία;
* που μαλώνει μαζί σου μόνο και μόνο επειδή σ’ αγαπάει και θέλει να σε προστατέψει;
* που μπορεί και συγχωρεί τα λάθη σου;

Υπάρχει κάποιος δίπλα σου που προσέχει να μην πέσεις, μα κι όταν πέσεις σε βοηθάει να σηκωθείς;

Είναι κάποιος δίπλα σου που συγκεντρώνει όλα αυτά τα χαρακτηριστικά και είναι για πάρα πολύ καιρό κοντά σου;

Αν υπάρχει ένα τέτοιο άτομο στη ζωή σου να ξέρεις ότι έχεις έναν πραγματικό φίλο!

Πιστεύω ότι όλοι έχουμε ένα τέτοιο άτομο στη ζωή μας. Μπορεί να είναι κάτι σπάνιο αλλά αυτό είναι που το κάνει… να είναι ταυτόχρονα και ιδιαίτερα πολύτιμο!...

Μαρκοπούλου Δάφνη Β1